Opgave 1: Motor frem/bak
En 3-faset asynkronmotor skal kunne køre både frem og tilbage.
Anlægget skal have:
En STOP-trykknap. 
En START FREM-trykknap. 
En START BAK-trykknap. 
En kontaktor til fremdrift. 
En kontaktor til bakdrift. 
Motorværn. 
Selvhold på begge kontaktorer. 
Elektrisk spærring, så frem- og bakkontaktoren ikke kan være trukket samtidig. 
Ved bakdrift skal to af motorens faser ombyttes. 

Opgave:
Tegn både hovedstrømsdiagram og styrestrømsdiagram for anlægget. Samt test i Simurelay
Angiv relevante klemmenumre på kontaktorer, trykknapper, motorværn og motor.



Opgave 2: 2-hastighedsmotor med adskilte viklinger
En 3-faset motor har to separate viklinger og kan derfor køre med to forskellige hastigheder.
Motoren har:
Én vikling til lav hastighed. 
Én separat vikling til høj hastighed. 

Anlægget skal have:
En STOP-trykknap. 
En START LAV-trykknap. 
En START HØJ-trykknap. 
En kontaktor til lav hastighed. 
En kontaktor til høj hastighed. 
Selvhold på begge kontaktorer. 
Elektrisk spærring, så begge hastigheder ikke kan være indkoblet samtidig. 
Motorbeskyttelse for motoren. 

Når motoren kører med lav hastighed, må høj hastighed ikke kunne indkobles direkte uden først at stoppe motoren. Det samme gælder fra høj til lav hastighed.
Opgave:
Tegn hovedstrømsdiagram og styrestrømsdiagram for motorstyringen. Samt test i Simurelay
Vis tydeligt, hvordan de to separate motorviklinger tilsluttes.
Angiv relevante klemmenumre.




Opgave 3: Automatisk Y/Δ-start
En 3-faset asynkronmotor skal startes med automatisk stjerne/trekant-start.
Motoren er beregnet til Y/Δ-start og har seks tilslutninger.
Anlæget skal have:
En STOP-trykknap. 
En START-trykknap. 
En hovedkontaktor. 
En stjernekontaktor. 
En trekantkontaktor. 
Et tidsrelæ. 
Motorværn. 
Selvhold på hovedkontaktoren. 
Elektrisk spærring mellem stjerne- og trekantkontaktoren. 

Når START aktiveres:

1. Hovedkontaktoren skal trække. 
2. Motoren skal starte i stjerne. 
3. Efter den indstillede tid skal stjernekontaktoren slippe. 
4. Herefter skal trekantkontaktoren trække. 
5. Motoren skal fortsætte i trekant, indtil STOP aktiveres eller motorværnet udløser. 

Det må under ingen omstændigheder være muligt for stjerne- og trekantkontaktoren at være trukket samtidig.
Opgave:
Tegn hovedstrømsdiagram og styrestrømsdiagram for den automatiske Y/Δ-starter. Samt test i Simurelay
Vis motorens seks tilslutninger U1, V1, W1, U2, V2 og W2, og angiv relevante klemmenumre på komponenterne.

